**“ТАСДИҚЛАНГАН”**

“NAVRO’Z DEHQON BOZORI” AJ

Кузатув кенгашининг   
 2024 йил “25” мартдаги қарори билан

**“NAVRO’Z DEHQON BOZORI”** **AJнинг бошқарув ва назорат органлари ҳисоботларига доир талаблар тўғрисидаги**

**НИЗОМ**

**МУНДАРИЖА**

I. Умумий қоидалар

II. Жамият бошқарув ва назорат органлари маълумотининг (ҳисоботи) шакл ва мазмуни.

1-§. Ижроия органининг ҳисоботи

2-§. Кузатув кенгашининг ҳисоботи

III. Якунловчи қоидалар

**I. УМУМИЙ ҚОИДАЛАР**

1. **“NAVRO’Z DEHQON BOZORI” AJ**нинг бошқарув ва назорат органлари ҳисоботларига доир талаблар тўғрисидаги мазкур НИЗОМ (кейинги ўринларда – Низом деб аталади), Ўзбекистон Республикасининг амалдаги қонун ҳужжатлари, Акциядорлик жамиятлари фаолиятининг самарадорлигини ошириш ва корпоратив бошқарув тизимини такомиллаштириш бўйича комиссия мажлисининг 31.12.2015 йил 9-сонли баённомаси билан тасдиқланган Корпоратив бошқарув кодекси, **“NAVRO’Z DEHQON BOZORI” AJ**нинг (кейинги ўринларда Жамият деб аталади) Устави ва Жамиятнинг бошқа ички ҳужжатларига мувофиқ ишлаб чиқилган.

2. Мазкур Низом акциядорлар умумий йиғилишида ҳисоб берувчи Жамиятнинг бошқарув ва назорат органларининг маълумотларининг (ҳисоботларининг) шакли ва мазмунига доир талабларни белгилайди.

3. Низом Жамиятнинг акциядорларига бошқарув ва назорат органларининг ҳисоботларини тақдим этиш механизмини татбиқ қилиш ва Жамият фаолиятини бошқаришнинг самарадорлигини ошириш мақсадида ишлаб чиқилган.

4. Мазкур Низомнинг талаблари Жамиятнинг бошқарув ва назорат органларига (Кузатув кенгаши, Ижроия органи) қўлланилади.

**II. ЖАМИЯТ БОШҚАРУВ ВА НАЗОРАТ ОРГАНЛАРИНИНГ МАЪЛУМОТИНИНГ (ҲИСОБОТИНИНГ) ШАКЛИ ВА МАЗМУНИ.**

**1-§. Ижроия органининг ҳисоботи**

**2-§. Кузатув органининг ҳисоботи**

**1-§. ИЖРОИЯ ОРГАНИНИНГ ҲИСОБОТИ**

5. Ижроия органи Жамиятнинг молия-хўжалик фаолияти натижалари тўғрисида Кузатув кенгаши олдида ҳар чоракда ва акциядорлар умумий йиғилиши олдида ҳар йили ҳисоб беради.

6. Ижроия органининг ҳар чоракдаги ҳисоботи ҳисобот даври якунлари бўйича қуйидаги ахборотларни ташкил қилади:

Жамиятнинг жорий ишлаб чиқариш фаолияти тўғрисида;

-молия-хўжалик фаолияти, бизнес-режа кўрсаткичларининг бажарилиши, шу жумладан самарадорликнинг муҳим кўрсаткичлари;

- йирик битимлар ва аффилланган шахслар билан тузилган битимлар;

- капитал ва айланма маблағларнинг миқдори ва таркиби,

- Жамиятнинг молиявий қўйилмалари (маблағлари);

- дебитор қарздорлик миқдори тўғрисидаги маълумот;

- ҳисобот ва ўтган давр якунлари бўйича қимматли қоғозлар бўйича даромадни тўлаш билан боғлиқ мавжуд қарздорлик;

-“Ахборот сиёсати тўғрисидаги Низом”, “Дивиденд сиёсати тўғрисидаги Низом”, “Ички назорат тўғрисидаги Низом”, “Манфаатлар қарама-қаршилиги вақтида ҳаракатлар тартиби тўғрисидаги Низом” талабларининг бажарилиши тўғрисида;

- бўш штат бирликларини малакавий кадрлар билан тўлдириш, шунингдек Жамият ходимларининг малакасини ошириш бўйича амалга оширилган чоралар тўғрисида.

7. Жамият ижроия органининг ҳисоботи ҳар йили акциядорлар йиллик умумий йиғилишида тингланади ва Жамият тўғрисидаги қуйидаги ахборотларни ўз ичига олади:

1) Жамиятнинг ижроия органи раҳбарининг мурожаатномаси;

2) жорий ишлаб чиқариш ва молия-хўжалик фаолият тўғрисидаги ахборот;

3) ҳудудий сиёсат;

4) кадрлар сиёсати;

5) ижтимоий сиёсат;

6) Жамият фаолиятини ривожлантириш бўйича таклифлар;

7) Жамият фаолиятининг устувор йўналишлари.

8. Ижроия органи раҳбарининг мурожаатномаси Жамиятни ташкил қилиш ва ривожлантириш, жорий ишлаб чиқариш ва молия-хўжалик фаолияти, Жамиятнинг ўрта муддатли ва узоқ муддатга мўлжалланган стратегиясига эришиш чоралари, Жамиятнинг ютуқлари ва устувор йўналишлари тўғрисидаги қисқа маълумотларни ўз ичига олади.

9. Жорий ишлаб чиқариш ва молия-хўжалик фаолияти тўғрисидаги ахборот қуйидаги ахборотларни ўз ичига олади:

- ишлаб чиқариш фаолияти;

-молия-хўжалик фаолияти, бизнес-режа кўрсаткичларининг бажарилиши, шу жумладан самарадорликнинг муҳим кўрсаткичлари;

- йирик битимлар ва аффилланган шахслар билан тузилган битимлар;

- капитал ва айланма маблағларнинг миқдори ва таркиби,

- Жамиятнинг молиявий қўйилмалари;

- дебитор қарздорлик тўғрисидаги маълумот;

-ҳисобот йилида қимматли қоғозлар бўйича ҳисобланган даромадларнинг ҳажми, шу жумладан ҳар бир қимматли қоғоз бўйича сўмда битта қимматли қоғоз учун ва битта қимматли қоғоз номинал қийматига фоизларда;

- ҳисобот йилида қўшимча чиқарилган қимматли қоғозлар тўғрисида асосий маълумотлар;

- ҳисобот ва ўтган давр натижалари бўйича қимматли қоғозлар бўйича даромадни тўлаш бўйича мавжуд қарздорлик;

- Жамиятнинг барча ходимлари томонидан бажарилиши шарт бўлган, унинг ваколат доирасига кирувчи масалалар бўйича тасдиқланган ички норматив ҳужжатлар, йўриқномалар ва бошқа ҳужжатлар тўғрисида;

- аудиторлик текширувининг натижаси ва аудиторлик ташкилотининг хулосаси тўғрисида;

- илмий-техник ривожланиш соҳасида, лицензия ва патентлар, янги ишланмалар ва тадқиқотлар бўйича эмитентнинг сиёсати ва ҳаражатлари тўғрисида;

- эмитентнинг кредит рейтинги тўғрисида;

11. Кадрлар сиёсати тўғрисидаги ахборот қуйидагиларни ўз ичига олади:

- бўш штат бирликларини малакавий кадрлар билан тўлдириш;

- Жамият ходимларининг малакасини ошириш бўйича амалга оширилган чоралар тўғрисида;

- қонун ҳужжатларида мувофиқ Жамият ходимларига қўлланилган интизомий чоралар, ходимлар томонидан меҳнат ва ижро интизомига риоя қилинишини таъминлаш тўғрисида;

- Жамият ходимларини рағбатлантириш бўйича чоралар тўғрисида.

12. Корпоратив бошқарув бўйича ахборот қуйидагиларни ўз ичига олади:

- қонун ҳужжатлари талаблари ва корпоратив бошқарув Кодекси тавсияларига мувофиқ ахборотни ошкор қилиш;

- Кузатув кенгаши ёки ижроия органи таркибидаги ўзгаришлар тўғрисида;

- “Ахборот сиёсати тўғрисидаги Низом”, “Дивиденд сиёсати тўғрисидаги Низом”, “Ички назорат тўғрисидаги Низом”, “Манфаатлар қарама-қаршилиги вақтида ҳаракатлар тартиби тўғрисидаги Низом” талабларининг бажарилиши тўғрисида;

- акциядорларнинг амалдаги қонун ҳужжатларида белгиланган ахборотни олиш, акциядорлар умумий йиғилишида иштирок этиш ва дивиденд тўлаш бўйича ҳуқуқларига риоя этилиши тўғрисида;

- ҳисобот йилида Жамият фаолиятидаги асосий корпоратив ҳодисалар, муҳим фактлар тўғрисида;

- бошқарув ва назорат органларининг акциядорлар ва инвесторлар билан ўзаро ҳамкорлиги тўғрисида;

13. Ижтимоий сиёсат тўғрисидаги ахборот қуйидагиларни ўз ичига олади:

- Жамият ходимларини ижтимоий қўллаб-қувватланишини амалга ошириш бўйича чоралар тўғрисида;

- ўтказилган хайрия тадбирлари тўғрисида.

14. Жамият фаолиятини ривожлантириш бўйича таклифлар қуйидагиларни ўз ичига олади:

* асосий фаолият соҳасидаги ривожланиш истиқболларининг таҳлили;
* унинг молиявий барқарорлигини таъминлаш;
* мехнат ишлаб чиқарилишининг ва маҳсулот рақобатбардошлигининг ошиши;
* ишлаб чиқариш, экспорт ва энергия самарадорлиги кўрсаткичларининг ўсиши;
* ишлаб чиқаришни модернизация қилиш, техник ва технологик янгиланишини амалга ошириш ва натижада акциялар нархининг ошиши;
* хорижий тажрибада муваффақиятли апробация қилинган бошқарув усулларини, шу жумладан SWOT, GAP, таҳлил ва бошқа ёндашишлар, махсус дастурий маҳсулотларни кўллаш бўйича;
* Жамиятда қабул қилинган ҳар бир ривожланиш режаларида белгиланган мақсадларга эришиш мониторингини амалга оширишга йўл қўювчи зарур миқдор ва сифат меъзонларини татбиқ қилиш бўйича.

15. Жамиятнинг устувор йўналишлари тўғрисидаги ахборот қуйидагиларни ўз ичига олади:

- акциядорлик жамиятининг соҳага оид хусусияти, рақобат муҳитининг таҳлили, экспортга йўналтиришни таъминлаш ва тегишли тармоқ, соҳалар ва ҳудудларни ривожлантириш бўйича тасдиқланган давлат дастурларини амалга оширишдан келиб чиқиб 5 йилдан ошиқ муддатга узоқмуддатли стратегияси асосида ишлаб чиқилган устувор йўналишлар тўғрисида маълумот.

16. Ижроия органининг ҳисоботи асосида “Қимматли қоғозлар бозорида ахборотни тақдим этиш ва чоп этиш Тартиби” (31.07.2012 й.   
2383-сонли рўйхатга олинган) талабларига мувофиқ шакл бўйича Жамиятнинг йиллик ҳисоботи тайёрланади.

17. Жамиятнинг йиллик ҳисоботи акциядорлар умумий йиғилиши томонидан тасдиқланади ва Жамиятнинг кузатув кенгаши томонидан акциядорлар йиллик умумий йиғилишининг ўтказилиш санасига қадар 10 кундан кечиктирмай дастлабки тасдиқланади.

18. Йиллик ҳисобот акциядорлар умумий йиғилиши томонидан тасдиқланганидан сўнг рақамланади, тикилади ва Жамиятда сақланади.

**2-§. КУЗАТУВ КЕНГАШИНИНГ ҲИСОБОТИ**

19. Жамиятнинг Кузатув кенгаши акциядорлар йиллик умумий йиғилишига ҳар йили Жамиятни бошқариш ва корпоратив қонун ҳужжатлари талабларига риоя қилиниши тўғрисида ҳисобот тақдим қилади.

20. Кузатув кенгашининг ҳисоботи қуйидагилар йўналишларни ўз ичига олади:

1) бошқарув ва назорат органлари фаолиятини мувофиқлаштириш тўғрисида;

2) Кузатув кенгаши қўмиталари билан ишлаш тўғрисида;

3) ички назорат тўғрисида;

4) Жамиятнинг корпоратив бошқарувини яхшилаш бўйича таклифлар;

5) Жамият фаолиятининг устувор йўналишларини белгилаш.

21. Бошқарув ва назорат органлари фаолиятини мувофиқлаштириш тўғрисидаги ахборот қуйидагиларни ўз ичига олади:

- бошқарув ва назорат органларининг иш режаларини ишлаб чиқилиши тўғрисида;

- Жамиятнинг стратегиясини ижроси бўйича назорат тўғрисида;

- Жамият томонидан Корпоратив кодекс нормаларига риоя қилинаётганлиги, шу жумладан Кодекс тавсияларига асосан ишлаб чиқилган “Ахборот сиёсати тўғрисида”ги, “Дивиденд сиёсати тўғрисида”ги, “Мафаатлар тўқнашувида харакат қилиш тўғрисида”ги Низомлар ва бошқа ички ҳужжатларга;

- Жамиятнинг ташкилий тузилмаси қонунчилик талабларига мувофиқлиги бўйича мунтазам равишда мувофиқлаштирилаёганлиги тўғрисида;

- Жамиятнинг раҳбар лавозимларига танлов ўтказиш регламентига мувофиқ ҳорижий менежерларини иштирок этиш имкониятини ҳисобга олиб ҳар йилги ўтказилган танловлар тўғрисида;

- молиявий ҳисоботларни МҲҲСга мувофиқ чоп қилинишига ўтишни таъминлашни мувофиқлаштириш тўғрисида;

- бошқарув органи аъзоларини малакасини оширилиши тўғрисида;

22. Кузатув кенгаши қўмитасининг ишлари тўғрисидаги ахборот қуйидаги маълумотларни ўз ичига олади:

-Жамият Кузатув кенгаши қошидаги тегишли масалалар бўйича қўмиталар (ишчи гуруҳ)нинг фаолияти тўғрисида;

-уларнинг йиғилишининг даврийлиги ва улар томонидан қабул қилинган қарорларнинг натижалари тўғрисида.

23. Ички назорат тўғрисидаги ахборот қуйидагиларни ўз ичига олади:

- Жамиятнинг йиллик бизнес режасининг, шу жумладан самарадорликнинг муҳим кўрсаткичларининг бажарилиши тўғрисида ижроия органининг ҳисоботлари тўғрисида ахборот;

- Ички аудит хизматининг фаолияти тўғрисидаги ахборот, шу жумладан унинг ходимларини тайинлаш (аттестациядан ўтказиш), шунингдек ҳисоботларни ҳар чоракда тинглаш;

- корпоратив маслаҳатчининг фаолияти тўғрисида ахборот;

- назорат органлари аъзоларининг малакасини ошириш тўғрисида;

- Жамиятда йирик битимлар ва аффилланган шахслар билан битимларнинг мавжудлиги, йирик битимлар ва аффилланган шахслар билан битимлар бўйича қабул қилинган қарорлар тўғрисида Жамият ички аудит хизматининг хулосаларини кўриб чиқиш тўғрисида;

- аудиторлик текширувини ўтказиш, аудиторлик ташкилотини ва унинг хизматлари тўлов миқдорининг чегараларини белгилаш тўғрисида;

- Жамиятдаги ички назоратнинг аҳволи тўғрисида аудиторлик ташкилотининг хулосаси;

- “Ички назорат тўғрисидаги Низом” талабларига риоя қилиниши тўғрисидаги ахборот.

24. Жамият фаолиятини ривожлантириш тўғрисидаги ахборот қуйидаги маълумотларни ўз ичига олади:

* асосий фаолият соҳасида ривожланиш истиқболларининг таҳлили;
* унинг молиявий барқарорлигини таъминлаш;
* мехнат ишлаб чиқарилишининг ва маҳсулот рақобатбардошлигининг ошиши;
* ишлаб чиқариш, экспорт ва энергия самарадорлиги кўрсаткичларининг ўсиши;
* ишлаб чиқаришни модернизация қилиш, техник ва технологик янгиланишини амалга ошириш, ва натижада акциялар нархининг ошиши;
* хорижий тажрибада муваффақиятли апробация қилинган бошқарув усулларини, шу жумладан SWOT, GAP, таҳлил ва бошқа ёндашишлар, махсус дастурий маҳсулотларни кўллаш бўйича;
* Жамиятда қабул қилинган ҳар бир ривожланиш режаларида белгиланган мақсадларга эришиш мониторингини амалга оширишга йўл қўювчи зарур миқдор ва сифат меъзонларини татбиқ қилиш бўйича.

25. Жамиятнинг устувор йўналишлари тўғрисидаги ахборот қуйидагиларни ўз ичига олади:

- соҳага оид хусусият, рақобат муҳитининг таҳлили, экспортга йўналтиришни таъминлаш ва тегишли тармоқ, соҳалар ва ҳудудларни ривожлантириш бўйича тасдиқланган давлат дастурларини амалга оширишдан келиб чиқиб 5 йилдан ошиқ муддатга акциядорлик жамиятини узоқ муддатли стратегияси асосида ишлаб чиқилган устувор йўналишлар тўғрисида маълумот.

**III. ЯКУНЛОВЧИ ҚОИДАЛАР**

26. Акциядорлар умумий йиғилишида мазкур Низом ва қонун ҳужжатларига мувофиқ тузилган бошқарув ва назорат органларининг бошқа ҳисоботлари ҳам кўрилади.

27. Жамият бошқарув ва назорат органларининг бошқа ҳисоботларига қуйидагилар киради:

а) Жамият ижроия органининг таркибий бўлинмалари раҳбарларининг ҳисоботлари;

б) Жамият Кузатув кенгаши қошида ташкил этилган қўмита раисларининг ҳисоботлари;

в) Жамият ички аудит хизматининг ҳисоботлари;

г) Жамият ташқи аудиторининг ҳисоботлари;

д) миноритар акциядорлар қўмитаси раисининг ҳисоботлари.

28. Мазкур Низом, шунингдек унга ўзгартиш ва қўшимчалар Жамият акциядорлар умумий йиғилиши томонидан таслиқланади.

29. Мазкур Низомга ўзгартириш ва қўшимчалар Жамият Кузатув кенгаши аъзолари, Жамият аудитори, Жамият ижроия органининг таклифи бўйича киритилади.

30. Агар қонун ҳужжатлари ва Ўзбекистон Республикасининг меъёрий ҳужжатларига ўзгартиришлар натижасида мазкур Низомнинг алоҳида моддалари уларга зид келса, ушбу моддалар ўз кучини йўқотади ва Низомга ўзгартиришлар киритилгунга қадар Жамият Ўзбекистон Ресрубликасининг қонун ҳужжатлари ва меъёрий ҳужжатларига амал қилади.